سمانتھا سمتھ

سمانتھا ریڈ سمتھ  کا تعلق امریکا سے تھا۔ نومبر 1982 میں انھوں نے روسی صدر کو خط لکھا، جس کے جواب میں روسی صدر نے انھیں روس کے دورے کی دعوت دی۔ سرد جنگ کے عروج میں اس دورے نے دونوں ملکوں کے تعلقات کو بہتر بنانے میں مدد دی۔
 خط اور جواب 
’’ میں ایک 10 سالہ لڑکی ہوں اوریہ سوال پوچھنا چاہتی ہوں کہ کیا آپ امریکا پر ایٹمی ہتھیاروں سے حملہ کرنے والے ہیں؟ اگر نہیں تو اس کو روکنے کے لیے کیا کر رہے ہیں؟ میں جانتی ہوں کہ آپ اس سوال کا جواب دینے کے پابند نہیں ہیں تاہم یہ جاننا چاہتی ہوں کہ آپ کا ملک امریکا پر قبضہ کیوں کرنا چاہتا ہے جبکہ خدا نے اس دنیا کو امن سے رہنے کے لیے بنایا ہے‘‘
اس کے جواب میں روسی صدر نے لکھا
’’سوویت عوام امن سے جینے کے خواہش مند ہیں۔ ہاں! سمانتھا، میں، میری حکومت اور سوویت یونین کا ہر شہری امن چاہتا ہے۔ ہم ایٹمی ہتھیاروں کا کبھی استعمال نہیں کرنا چاہتے۔ ہم دنیا بھر کے دیگر سمیت عظیم ریاست ہائے متحدہ امریکا کے ساتھ پُرامن تجارتی تعلقات کے خواہش مند ہیں۔ میں یہ چاہتا ہوں کہ اگر تمھارے والدین تمھیں اجازت دیں تو تم سوویت یونین کا دورہ کرو اور خود اپنی آنکھوں سے دیکھو کہ سوویت یونین کے شہری کس قدر امن پسند ہیں ‘‘
 روس کا سفر 
سمانتھا اسمتھہ نے ،جس کی پیدائش 1972ء میں ہوئی تھی، یہ دعوت قبول کی اور اپنے والدین کے ہمراہ سوویت یونین کا سفر کیا۔ اس دورے کو دنیا بھر خاص توجہ حاصل ہوئی۔ سمانتھا کو بالعموم پوری دنیا اور بالخصوص سوویت یونین اور امریکا میں امن کے سفیر کے نام سے یاد کیا جانے لگا۔
 کتاب اور ٹی وی سیریل 
سمانتھا نے اپنے اس دورے کا احوال ایک کتاب کی صورت میں لکھا جس کا عنوان ’Journey to the Soviet Union‘ تھا۔ پھر اس نے ایک امریکی ٹی وی سیریل میں بھی کام کیا۔
 وفات 
 25 اگست 1985ء کو سمانتھا اسمتھہ اپنے والد کے ہمراہ ایک چھوٹے طیارے میں سفر کررہی تھیں کہ لینڈنگ کے وقت وہ طیارہ حادثے کا شکار ہو گیا اور اس میں موجود تمام مسافر ہلاک ہو گئے۔
سمانتھا اسمتھہ کی آخری رسومات کے دوران میں امریکا میں موجود سوویت سفیر نے صدر گوربا چوف کا پیغام پڑھ کر سنایا جس میں گورباچوف نے لکھا تھا کہ
’’’سوویت یونین کا ہر وہ شہری جو سمانتھا اسمتھہ کو جانتا تھا وہ اس امریکی لڑکی کو ساری زندگی یاد رکھے گا جس نے امریکا اور سوویت یونین دونوں ممالک کے عوام کے درمیان میں دوستی اور امن کا خواب دیکھا تھا۔‘‘
اس موقع پر امریکی صدر رونالڈ ریگن نے بھی پیغام بھیجا جس میں انھوں نے لکھا
’’سمانتھا ! شاید تمھیں یہ جان کر خوشی ہو کہ ناصرف امریکی بلکہ دنیا بھر کے لاکھوں لوگ تمھارے لیے غمزدہ ہیں۔ وہ تمھیں، تمھاری مسکراہٹ، تمھارے تصورات اور تمھاری پُرامن روح کو ہمیشہ یاد رکھیں گے۔‘‘
سمانتھا کی وفات پر سوویت حکومت نے ایک یادگاری ٹکٹ بھی جاری کیا اور یالٹا کے سمندر میں ایک کشتی کو سمانتھا اسمتھہ کے نام سے تعمیر کیا گیاشوذب عسکری: ڈان۔
 حوالہ جات 

زمرہ:1972ء کی پیدائشیں
زمرہ:1985ء کی وفیات
زمرہ:امریکی اداکارہ بچیاں
زمرہ:امریکی ٹیلی ویژن اداکارائیں
زمرہ:بیسویں صدی کی امریکی اداکارائیں
زمرہ:روس امریکا تعلقات
زمرہ:میئن کی اداکارائیں
زمرہ:سرد جنگ کی شخصیات
زمرہ:میئن میں حادثاتی اموات
زمرہ:کم سنی میں اموات
زمرہ:بیسویں صدی کے امریکی مصنفین
زمرہ:سفرا
زمرہ:جنگ مخالفت
زمرہ:کینوبیک کاؤنٹی، میئن کی شخصیات
زمرہ:مینے کی شخصیات
زمرہ:بچے اداکار
زمرہ:امریکی فعالیت پسند
زمرہ:میئن کے مصنفین